**Poziv na Izvanrednu izbornu skupštinu Društva knjižničara Slavonije, Baranje i Srijema**

Poštovane kolegice i kolege,

 Izvanredna izborna skupština Društva knjižničara Slavonije, Baranje i Srijema održat će se u srijedu, 14. rujna 2016. godine s početkom u 9.30 sati.

**Mjesto održavanja:** Osijek, Županijska komora, Europske avenije 13.

Kako bi Skupština bila valjana te kako bi Društvo knjižničara Slavonije, Baranje i Srijema nesmetano moglo nastaviti s radom, najljepše vas molimo, odazovete se pozivu. Prijave za sudjelovanje na Skupštini šaljite tajniku Društva na e-mail: [slukacevic@gskos.hr](https://www.gskos.hr/webmail/src/compose.php?send_to=slukacevic%40gskos.hr)

**Program:**

**9.00 – 9.30 sati – Prijava sudionika**

**9.30 sati – početak Skupštine**

**Dnevni red:**

1. Otvaranje Skupštine, uvodne riječi predsjednice Nadzornog odbora dr. sc.Marina Vinaj, knjižničarske savjetnice te izbor Radnog predsjedništva i tijela Skupštine
2. Usvajanje zapisnika sa 41. skupštine Društva održane 17.06.2016. u Drenovcima – Molimo sve članove Društva koji imaju eventualne primjedbe na zapisnik da ih dostave u pisanom obliku na e-mail adresu tajnika Društva: [slukacevic@gskos.hr](https://www.gskos.hr/webmail/src/compose.php?send_to=slukacevic%40gskos.hr) najkasnije do 5. rujna 2016.
3. Potvrđivanje usvojenog na 41. skupštini Društva održanoj 17. 06. 2016. u Drenovcima:
* Izvješće tajnika, blagajnice i Nadzornog odbora o radu Društva u proteklom razdoblju
1. Dodjela Povelje "Marija Malbaša" – uručenje plaketa – Plakete uručuje predsjednica Društva Vlatka Surma Szabo
2. Davanje razrješnice tijelima Društva
3. Davanje na izglasavanje prijedloga za promjenu članka 26. Statuta Društva u kojem sada stoji:

*Skupština može raditi pravovaljano, ako je na njoj nazočno više od polovine redovnih članova Društva. Odluke koje Skupština donosi usvajaju se većinom glasova nazočnih redovnih članova, osim, ako ovim Statutom nije drugačije određeno. Pravo odlučivanja*

*na Skupštini imaju samo redovni članovi koji su do datuma održavanja sjednice podmirili sve svoje financijske obveze prema Društvu.*

u:

*Skupština odlučuje pravovaljano, ako je nazočna natpolovična većina svih članova Skupštine, a odluke donosi većina glasova nazočnih članova. Ako na sjednici nije prisutna natpolovična većina članova, sjednica se odgađa na 30 minuta. Nakon toga Skupština pravovaljano odlučuje neovisno o broju prisutnih članova na Skupštini. Na početku rada Skupštine određuje se način glasovanja.* *Pravo odlučivanja na Skupštini imaju samo redovni članovi koji su podmirili svoje financijske obaveze prema Društvu zaključno s prethodnom kalendarskom godinom.*

1. Izbor predsjednika Društva, novih članova Upravnog odbora, Nadzornog odbora, izbor glavnog urednika časopisa "Knjižničarstvo"
2. Izbor članova u sljedeće komisije DKSBS-a:
* Komisija za stručni rad – 6 osoba
* Komisija za statut i pravna pitanja – 6 osoba
* Komisija za javno zagovaranje – 6 osoba
* Uređivački odbor web stranice i društvenih mreža – 4 osobe
1. Izbor delegata za Skupštinu HKD-a
2. Izbor članova Ocjenjivačkog odbora za dodjelu povelje "Marija Malbaša"
3. Obraćanje novoizabranog/novoizabrane predsjednice/predsjednika članovima Društva
4. Plan rada Društva u sljedećem razdoblju – prijedlozi i preporuke članova Društva
5. Razno

**11.00 – završetak Skupštine**

**VAŽNO:**

* Svi sudionici svoj dolazak na Skupštinu trebajuprijaviti tajniku Društva najkasnije do 10. rujna 2016. na slukacevic@gskos.hr